open-index/open-wikipedia-markdown huggingface dataset:
Itä-Kalimantan

**Itä-Kalimantan** () on provinssi Indonesiassa Borneon saaren itäosassa. Se sijaitsee Malesian puolella sijaitsevasta Sarawakin provinssista kaakkoon, Pohjois-Kalimantanin provinssista etelään, Celebesinmerestä lounaaseen, Makassarinsalmesta luoteeseen, Keski-Kalimantanista koilliseen ja Länsi-Kalimantanista itään. Se on yksi viidestä Borneon saarella sijaitsevasta Indonesian provinssista. Itä-Kalimantanin pääkaupunki on sen kaakkoisosassa sijaitseva Samarinda. Provinssi on pinta-alaltaan Indonesian toiseksi suurin Papuan jälkeen, sen pinta-ala on 204&nbsp;534 neliökilometriä. Itä-Kalimantanin asukasluku oli noin 3&nbsp;235&nbsp;100 vuonna 2010.

Provinssin korkeimmat vuoret, eli yli 2&nbsp;000 metrin korkeuteen yltävät Kemul ja Menyapa, sijaitsevat Iranvuorilla. Vuoristoalueet ovat tiheiden trooppisten sademetsien peitossa, joissa kasvaa esimerkiksi. tiikkejä, tammia ja mäntyjä. Mahakamjoki virtaa Itä-Kalimantanin provinssissa. Sademäärät ovat suuria, mikä on johtanut maaperän köyhtymiseen.

Indonesian presidentti Joko Widodo ilmoitti vuonna 2019, että maa alkaa valmistella pääkaupungin siirtoa Itä-Kalimantanin provinssiin. Syitä ovat esimerkiksi nykyisen pääkaupungin Jakartan saasteet, ruuhkat ja alttius luonnonkatastrofeille. Siirron kustannuksiksi arvioidaan 30 miljardia euroa, ja uuden pääkaupungin sijainniksi on suunniteltu Balikpapanin ja Samarindan läheistä aluetta.

Itä-Kalimantanin sisäosien väestö koostuu pääosin dajakeista, kun taas rannikkoalueilla väestö koostuu malaijeista, jaavalaisista, kiinalaisista ja bugiseista. Rannikkoalueilla islam on yleisin uskonto, ja merkittävä osa sisämaa-alueiden asukkaista on kristittyjä.

## Lähteet

## Aiheesta muualla

*Itä-Kalimantanin provinssin webportaali  (kaltimprov.go.id/)
Johannes III Dukas

**Johannes III Dukas Vatatzes** (1193 – 3. marraskuuta 1254) oli Bysantin keisari maanpaossa Nikaian keisarikunnassa vuosina 1222–1254.

Vuonna 1212 hän avioitui keisari Theodoros I Laskariksen ja keisarinna Anna Komnena Angeluksen tyttären Eirene Laskarinan (n. 1194/1199–1240) kanssa. Kun Theodoros kuoli vuonna 1222, Johannes valittiin hänen seuraajakseen. 

Johannes ja Eirene saivat yhden pojan, Theodoroksen. Eirene loukkaantui kuitenkin pahasti pudottuaan ratsailta eikä pystynyt enää saamaan lapsia. Hän vetäytyi luostariin ja otti uudeksi nimekseen Eugenia.
Johannes avioitui uudelleen Pyhä saksalais-roomalainen keisarin Fredrik II:n aviottoman tyttären Constanzen (1230–1307) kanssa. Avioliitto oli lapseton.

Johannes teki sopimuksen seldžukkien kanssa ja sai näin valtakunnan itärajan varmistettua. Hän kohdisti nyt katseensa länteen. Johanneksen laivasto häiritsi latinalaisten toimintaa merellä ja hän sai vallattua Rodoksen. Hän kukisti myös latinalaisen keisarin taistelussa.

Vuonna 1235 hän yritti yhdessä bulgarialaisten kanssa vallata Konstantinopolin ja palata siten valtaistuimelleen, mutta yritys epäonnistui. Hän sai kuitenkin Epeiroksen despotaatin ja Thessalonikan valtansa alle.

## Kirjallisuutta
* 
*
Gorontalo

**Gorontalo** on Sulawesin saarella sijaitseva Indonesian provinssi. Se sijaitsee saaren pohjoisosassa. Sen naapuriprovinssit ovat lännessä Keski-Sulawesi ja idässä Pohjois-Sulawesi. Gorontalon eteläpuolella on Tomininlahti ja pohjoispuolella Celebesinmeri. Gorontalo erotettiin Pohjois-Sulawesista omaksi provinssikseen vuonna 2000

Gorontalon pääkaupunki ja suurin kaupunki on Gorontalo. Provinssin pinta-ala on 11&nbsp;257 neliökilometriä ja asukasluku noin 995&nbsp;500 (vuonna 2010). Gorontalolaiset muodostavat provinssin suurimman väestöryhmän. Gorontalon puhutuimmat kielet ovat gorontalon kieli ja indonesia.

## Lähteet
Kabardian tasanko

**Kabardian tasanko** () on tasankoalue Pohjois-Kaukasiassa, pääasiassa Kabardi-Balkarian pohjoisosassa. Alueen korkaus 200–500 metriä merenpinnasta. Tasanko sijaitsee Terekjoen alajuoksun eteläpuolella. 

Tasanko on nimetty entisestä Kabardian valtiosta, jonka alue kuuluu nykyisin pääasiassa Kabardi-Balkariaan. 

## Lähteet
Laukontori

**Laukontori**, tamperelaisittain myös *Alaranta*, on Tampereen keskustan eteläosassa, Pyhäjärven rannalla sijaitseva tori. Se sijaitsee vain muutaman sadan metrin päässä Tampereen Keskustorista. Torin ranta toimii satamana, josta lähtee kesäisin risteilyaluksia muun muassa Viikinsaareen ja Hämeenlinnaan.

## Historia

Laukontori on saanut nimensä ensimmäisestä Pyhäjärvellä liikennöineestä höyrylaivasta, *Laukko*-siipirataslaivasta, joka oli rakennettu vuonna 1859, mutta romutettu jo vuonna 1864. Tällaisena laiva oli niin merkitsevä, että tamperelaiset alkoivat käyttää nimitystä *Laukon tori* eli tori, jonka reunaan *Laukko* rantautui. Samaa satamapaikkaa käytti myöhemmin myös toinen *Laukko*-niminen höyrylaiva. Laukontorista on käytetty rinnakkaisniminä Alarantaa ja Alasatamaa (aikoinaan myös Alarannan kauppatori), vaikka toisaalta Mustanlahden satamaa Näsijärven rannassa ei ole koskaan kutsuttu "Ylärannaksi" tai "Yläsatamaksi".  Virallisesti Laukontori on kuulunut Tampereen kadunnimistöön vuosina 1868–1886 ja uudelleen vuodesta 1897.  Välivuosina torin nimenä oli Kalatori. Laukontorin reunamille rakennettiin 1900-luvun alussa asuinkerrostaloja ja alue oli varakkaiden kaupunkilaisten suosima asuma-alue. Vuonna 1905 lähes puolet koko Nalkalan kaupunginosan asukkaista luettiin kuuluviksi ylimpään sosiaaliryhmään. Laukontori oli 1950-luvulle saakka vilkas kauppapaikka, jossa sisävesilaivoilla Pyhäjärven alueelta Tampereelle tulleet maaseudun asukkaat myivät tuotteitaan.

Laukontori on Tammelantorin ohella myös kuuluisia mustanmakkaran "alkuperäisiä" nauttimispaikkoja. Laukontorille johtaa Tammerkosken yli vuonna 1985 valmistunut Vuolteensilta ja kesällä 2010 valmistunut Laukonsilta yhdistää puolestaan Laukontoria ja Ratinan aluetta.

## Katso myös
*Kauppaseuran talo (1905–1956)
*Kauppaseuran talo (1957–)
*Laukonhelmi
*Laukonhovi
*Laukonkulma
*Laukonlinna
*M/S Silver Sky

## Lähteet

## Aiheesta muualla

* Panoraamakuvia Laukontorilta – Virtuaalinen Tampereen kaupunkiopas: VirtualTampere.com
* Tampereopas – Kehräsaari ja Laukontori 
* Koskesta voimaa -verkkojulkaisu: Laukontori – satama ja kauppatori
Nogaiaro

**Nogaiaro** () on aroalue Kaukasian itäosassa Kaspianmeren rannalla Itä-Euroopassa. Se käsittää pääasiassa Dagestanin pohjoisosan. Lisäksi se ulottuu Stavropolin aluepiirin itäosaan. Nogaiaron pohjoisrajana on Kuma, jonka pohjoispuolista aroaluetta kutsutaan Kalmukkiaroksi. Nogaiaron on saanut nimensä alueella asuvasta turkkilais-tataarilaisesta nogai-kansasta.
Kuma (joki)

**Kuma** () on joki Pohjois-Kaukasiassa Kaukasusvuorten pohjoispuolella Venäjällä Itä-Euroopassa. Kuma on 640&nbsp;km pitkä.

Se alkaa Karatšai-Tšerkessian kaakkoisosasta Kaukasusvuoristosta Elbrus-vuoren luoteispuolelta. Sieltä se virtaa koilliseen halki Karatšai-Tšerkessian ja Stavropolin aluepiirin, jossa se kulkee esimerkiksi Mineralnyje Vodyn kautta. Joki jatkaa itään ja muodostaa Kalmukian ja Dagestanin välisen rajan. Kuma loppuu arolammikoihin ennen kuin se saavuttaa Kaspianmeren, tulva-aikana se kuitenkin laskee Kaspianmereen asti.

## Lähteet

## Aiheesta muualla
* 
*
John Jacob Astor IV

**John Jacob Astor IV** (13. heinäkuuta 1864 – 15. huhtikuuta 1912) oli yhdysvaltalainen liikemies, joka kuoli RMS ''Titanicilla''. Hän oli vanhaa amerikkalaista Astorin suurliikemiessukua. Suvun rahallinen menestys alkoi 1700-luvun lopulla, kun John Jacob Astor I rikastui huomattavasti tontti- ja turkiskaupoilla. John Jacob Astor I testamenttasi muun muassa 400&nbsp;000 dollaria Astor-kirjaston perustamiseen, joka on nyt osana New Yorkin kaupunginkirjastoa. John Jacob Astor IV oli kaksi kertaa naimisissa. Ava Lowle Willingin kanssa solmitusta avioliitosta hänellä oli poika Vincent ja tytär Ava. Vuonna 1912 hän meni 47-vuotiaana toisen kerran naimisiin vasta 19-vuotiaan Madeleine Forcen kanssa. Astorin omaisuus oli hänen kuollessaan noin 87 miljoonaa dollaria (nykyrahassa jopa 2,2 miljardia dollaria).

Astor ja hänen vaimonsa lähtivät häämatkalleen RMS ''Titanicille''. Koska Madeleine oli viidennellä kuulla raskaana, Astor kysyi *Titanicin* upotessa perämies Lightollerilta, saisiko hän myös nousta pelastusveneeseen, mutta vastaus kuului: ”Ei, sir. Vain naisia ja lapsia.” Astor alistui kohtaloonsa ja auttoi muiden herrasmiesten tavoin (Benjamin Guggenheim, Isidor Straus, George Widener, Arthur Larned Ryerson, Howard Brown Case, Washington Augustus Roebling II, Thornton Davidson) naisia veneisiin ja jäi itse syrjään. Hänet nähtiin viimeksi aluksen kannella.

John Jacob Astorin ruumis löydettiin merestä 22. huhtikuuta 1912 pahoin ruhjoutuneena. Hänen uskotaan jääneen *Titanicin* kaatuneen savupiipun tai hiilikattilan alle. Astorin ruumis ei ollut kuitenkaan murskaantunut, vaan hänen kasvonsa olivat turvonneet ja leuka vammautunut.

Vuonna 1997 valmistuneessa, James Cameronin ohjaamassa elokuvassa ''Titanic'' John Jacob Astoria näytteli Eric Braeden, mutta elokuvassa Astor hukkuu laivan mukana, kun 1. luokan pääportaikon lasikupoli särkyy aluksen upotessa.

## Lähteet

## Aiheesta muualla
Kalmukkiaro

**Kalmukkiaro** () on aroalue Itä-Euroopassa Kaspianmeren länsipuolella. Se käsittää suurimman osan Kalmukiaa ja ulottuu myös Astrahanin alueelle ja Kazakstaniin, jossa se rajoittuu Kirgiisiaroon. Etelässä Kalmukkiaro rajoittuu Kuma-jokeen, jonka eteläpuolella olevaa aroaluetta kutsutaan Nogaiaroksi. Nimensä Kalmukkiaro on saanut alueella asuvasta kalmukkikansasta.
Puolustusvoimain komentaja

**Puolustusvoimain komentaja** () johtaa Suomen puolustusvoimien käytännön toimia. Puolustusvoimain komentaja on ylipäällikön alainen. Viran määräaika on viisi vuotta ja eroamisikä on komentajan syntymävuoden mukaan määrittyvä. Sama henkilö voidaan valita tehtävään uudelleen. Komentajan nimittää virkaansa tasavallan presidentti. Perinteisesti presidentti on myös haastatellut ehdokkaat, vaikkei näin toimita muiden presidentin nimittämien virkamiesten kohdalla.

Nykyisenä puolustusvoimain komentajana toimii Janne Jaakkola, joka aloitti virassaan 1. huhtikuuta 2024.

Komentajan alaisuudessa toimivat kaikkien kolmen puolustushaaran komentajat, pääesikunnan päällikkö ja maanpuolustuskorkeakoulun rehtori.

Ennen komentajan viran perustamista eli vuoden 1918 loppuun saakka joukkoja komensivat ylipäällikköinä toimineet Gustaf Mannerheim, Karl Fredrik Wilkman, Vilhelm Aleksander Thesleff ja Rudolf Walden.

## Puolustusvoimain komentajat

## Katso myös

* Puolustusvoimien ylipäällikkö

## Lähteet
Keski-Jaava

**Keski-Jaava** () on provinssi Indonesiassa. Se sijaitsee Jaavan saarella Itä-Jaavan ja Länsi-Jaavan provinssien välissä, kaakossa se rajoittuu Yogyakartan erityishallintoalueeseen. Keski-Jaavalla on noin 32 miljoonaa asukasta (vuonna 2010) ja provinssin pinta-ala on 32&nbsp;801 neliökilometriä. Keski-Jaava on Indonesian kolmanneksi runsasväkisin provinssi. Sen pääkaupunki on Semarang.

Keski-Jaavan alue oli keskeinen osa 700-800 luvuilla kukoistanutta Mataramin kuningaskuntaa. Mataramin kuningaskunnan ajoista on jäljellä Borobudurin temppelialue, joka on Unescon maailmanperintökohde.

## Lähteet
Länsi-Kalimantan

**Länsi-Kalimantan** () on provinssi Indonesiassa. Se on yksi viidestä Borneolla sijaitsevasta Indonesian provinssista. Pohjoisessa Länsi-Kalimantan rajoittuu Malesian Sarawakin osavaltioon ja lännessä Etelä-Kiinan mereen.

Länsi-Kalimantanin pääkaupunki on Pontianak, joka sijaitsee juuri päiväntasaajalla. Provinssin asukasluku on noin 4&nbsp;388&nbsp;500 (vuonna 2010) ja pinta-ala 147&nbsp;307 neliökilometriä. Suurimmat etniset ryhmät ovat dajakit, malaijit ja kiinalaiset. Lisäksi Länsi-Kalimantanissa elää muun muassa jaavalaisia ja maduralaisia.

## Lähteet
Pitkäpippuri

**Pitkäpippuria** (*Piper longum*) ja mustapippuria on pidetty hyvin samanlaisina mausteina. Pitkäpippuri oli antiikin aikana noin kolme kertaa mustanpippurin hintaista.

Pitkäpippuria tuotetaan eri puolilla Intiaa. Sen kysyntä on Intiassa suhteellisen korkeaa, ja maahan tuodaan pitkäpippuria Malesiasta ja Singaporesta.

Maustekäytön lisäksi pitkäpippuria on käytetty intialaisessa perinteisessä Ayurveda-hoidossa.

## Lähteet

## Aiheesta muualla
* UniProt: Taxonomy - ''Piper longum'' 
*ITIS: ''Piper longum'' 
* Global Biodiversity Information Facility (GBIF): ''Piper longum'' 
*Flora of China: ''Piper longum'' 
*  Sisältää perusteellisen artikkelin *Piper longumista* (Pippali) ja siinä käsitellään myös sen terveysvaikutuksia ja kliinistä käyttöä.
Komnenos

**Komnenos-hallitsijasuku** () oli yksi merkittävimmistä Bysantin valtakuntaa hallinneista suvuista. Suku oli kotoisin valtakunnan itäosasta, Paflagoniasta.

Hallitsijasuvun perustaja oli Isaak I Komnenos, joka kunnostautui sotilaspäällikkönä jo Mikael VII:n aikana. Vuonna 1057 Isaak kaappasi vallan ja hänet julistettiin keisariksi. Isaak ei kuitenkaan hallinnut kauan, vaan antoi kruunun Konstantinos Dukakselle. Komnenoksen suku palasi valtaistuimelle Isaakin veljenpoika Aleksioksen ansiosta vuonna 1081. 

Komnenokset olivat sukua Dukasten ja Angelosten suvuille.

Valtakunnan hajoamisen jälkeen neljännen ristiretken yhteydessä suku palasi takaisin Paflagoniaan, jonne he perustivat Trebizondin keisarikunnan. 

Eräs Isaak Komnenos perusti oman valtakuntansa Kyprokselle vuonna 1185.

Aleksios I:n tytär Anna Komnena oli merkittävä historioitsija. 

## Bysantin keisareita

* Isaak I Komnenos (1007—1060, hallitsi 1057—1059)
* Aleksios I Komnenos (1057—1118, hallitsi 1081—1118)
* Johannes II Komnenos (1087—1143, hallitsi 1118—1143)
* Manuel I Komnenos (1118—1180, hallitsi 1143—1180)
* Aleksios II Komnenos (1169—1183, hallitsi 1180—1183)
* Andronikos I Komnenos (1118—1185, hallitsi 1183—1185)

## Trebizondin keisareita

* Aleksios I Komnenos (1204–1222)
* Daavid Komnenos (1204–1214)
* Andronikos I Komnenos (1222–1235)
* Johannes I Axuch Komnenos (1235–1238)
* Manuel I Komnenos (1238–1263)
* Andronikos II Komnenos (1263–1266)
* Yrjö Komnenos (1266–1280)
* Johannes II Komnenos (1280–1297)
* Aleksios II Komnenos (1297–1330)
* Andronikos III Komnenos (1330–1332)
* Manuel II Komnenos(1332)
* Basileios Komnenos (1332–1340)
* Irene Palaeologina (1340–1341)
* Anna Komnena (1341)
* Mikael Komnenos (1341)
* Anna Komnena (uudelleen 1341–1342)
* Johannes III Komnenos (1342–1344)
* Mikael Komnenos (uudelleen 1344–1349)
* Aleksios III Komnenos (1349–1390)
* Manuel III Komnenos (1390–1416)
* Aleksios IV Komnenos (1416–1429)
* Johannes IV Komnenos (1429–1459)
* Daavid Komnenos (1459–1461)

## Lähteet

## Aiheesta muualla
Luettelo suomalaisista perinneruokalajeista

**Luettelo suomalaisista perinneruoista** sisältää suomalaisia ruokia, jonka sisältöön, valmistamiseen, tarjoiluun ja syömiseen liittyvä tieto, tapa ja osaaminen on siirtynyt sukupolvelta toiselle. Perinneruoat ovat tärkeä osa monien juhlapyhien, esimerkiksi joulun ja pääsiäisen viettoa. Kaikkia suomalaisia perinneruokia ei ole keksitty Suomen alueella, vaan osa niistä on muunnelmia Suomen ulkopuolelta peräisin olevista ruokalajeista. __NOTOC__

## A
*Aladobi, *aladoobi*, *alatoopi*, *tytinä*, *sile*, *syltty*, *punsa*, *lihahyytelö*
*Apposet, *herneenpalot voisulalla*

## G

*Graavilohi, *graavattu lohi*
*Glögi

## H

*Hakkoopiirakka
*Hapankaali
*Hapanlohko
*Hapanvelli
*Hernekeitto, *hernerokka*, *hernesoppa*
*Hotsi

## I
*Imelletty perunalaatikko, *imelletty pernaloora*, *tuuvinki*

## J
*Joulukinkku
*Juhannusjuusto, *juustokeitto*, *makiajuusto*, *punainen hera*

## K

*Kaalikääryleet
*Kaalilaatikko
*Kakko
*Kalakukko
*Kaljavelli
*Karjalanpaisti, *uunipaisti*, *uuspotti*
*Karjalanpiirakka
*Kaurapuuro
*Kesäkeitto
*Klimppisoppa
*Korvapuusti
*Kovaohranen
*Kropsu, Ropsu
*Kuivaliha
*

## L

*Lanttulaatikko, *räätikkäloora*
*Lanttukukko
*Lanttusupikas
*Lapskoussi
*Leipäjuusto, *juustoleipä*
*Lenkkimakkara
*Lepuska, *leposka*
*Lihakeitto
*Lihaperunalaatikko
*Lihapiirakka
*Lipeäkala
*Lohikeitto
*Lohilaatikko
*Lohkopiirakka
*Läskisoosi
*Lörtsy

## M

*Maitojuusto
*Makaronilaatikko
*Maksalaatikko
*Muikkuhyvä
*Munavoi
*Mutti
*Mustamakkara
*Mustikkamöllö
*Mustikkapöperö
*Mustikkapiirakka
*Mykyrokka
*Mämmi

## O
*Ohraryynipuuro, *ohrankryynipuuro*
*Ohrakryynivelli

## P

*Paistetut silakat
*Pannukakku
*Papurokka
*Pasha
*Perunalaatikko, ks. Imelletty perunalaatikko
*Perunamakkara
*Pinaattikeitto
*Pinaattiletut
*Pettuleipä
*Piparkakut
*Porilainen
*Porkkanalaatikko
*Poronkäristys
*Posso
*Pulla
*Pullamössö

## R

*Rieska
*Rokka
*Rosvopaisti
*Ruisleipä
*Ruislimppu
*Ruisreikäleipä
*Rusupiirakka
*Räiskäle, *lettu, lätty, ohukainen*
*Rönttönen
*Rössypottu

## S

*Setsuuri
*Sienisalaatti
*Silakkalaatikko
*Silakkapihvi
*Silli
*Särä
*Siskonmakkarakeitto

## T
*Talkkunaviili
*Talkkuna
*Tappaiskeitto
*Tilliliha
*Tsupukka
*Tohrapottu

## U
*Uunijuusto

## V

*Veriletut
*Veripalttu
*Viili
*Vispipuuro

## Å
*Ålands pannkaka, *Ahvenanmaan pannukakku*

## Katso myös
*Perinneruoka
*Suomalainen keittiö
*Luettelo Suomen maakuntaruoista

## Lähteet
Kuristaminen

**Kuristaminen** on eläinten ja ihmisten tappamis-, kidutus- tai kuritusmenetelmä, jossa kaulaa puristetaan tukehtumisen ja aivojen hapenpuutteen aiheuttamiseksi. Kuristaminen voi toisaalta estää hengityksen painamalla hengistysteitä ja toisaalta estää myös veren virtaamisen aivoihin. Se voidaan suorittaa käsin tai apuvälineiden avulla. Kuristuminen voi aiheutua myös tahattomasti onnettomuudessa tai tapaturmassa.

## Kuristaminen teloitusmenetelmänä
Ihmisen teloittamisessa kuristamalla käytetään esimerkiksi garrottea, hirttoköyttä tai narunpätkää, jolla teloittaja kuristaa teloitettavan paljain käsin.

Garrotte on mekaaninen laite, kaularauta, jota kiristetään ruuvilla, kunnes uhri tukehtuu. Viimeksi käytössä olleissa laitteissa oli X-muotoinen terä, joka katkaisi tärkeimmän selkäydinhermon.

Garrotte voi olla kuolintapana äärimmäisen tuskallinen ja julma. Teloittaja surmaa uhrinsa halutessaan joko silmänräpäyksessä tai tuottaen tälle ensin äärimmäistä kärsimystä. Garrotte on ollut laajalti käytössä Espanjassa. Viimeiset kuristustuomiot pantiin toimeen 1970-luvulla Francisco Francon valtakaudella: niitä jaettiin aivan Francon kauden loppuun asti. Viimeinen Espanjassa kuristamalla teloitettu, anarkisti Salvador Puig Antich, kuristettiin garrottella Cárcel Modelo de Barcelonassa 2. maaliskuuta 1974 kello 09:40.

Viimeisistä viidestä Francon hallinnon aikana teloitetusta kaksi oli määrätty teloitettaviksi garrottella, mutta ankaran kansainvälisen painostuksen johdosta Franco antoi periksi sen verran, että määräsi viime hetkellä nämäkin ammuttaviksi kuten muutkin kolme.

## Kuristaminen kamppailulajeissa

Kuristusotteet ovat vahvasti mukana myös useissa kamppailu- ja itsepuolustuslajeissa, muun muassa judossa, jujutsussa, krav magassa, painissa ja brasilialaisessa jujutsussa. Monet muutkin lajit voivat sisältää kuristusotteita itsepuolustusta varten, vaikka näiden käyttö olisikin ottelussa kielletty. Mikäli ottelusäännöt sallivat kuristamisen, se on varsin yleinen tapa päättää ottelu, esimerkiksi vapaaottelussa yksi kolmestatoista ottelusta päättyy kuristuksista yleisimpään, takakuristukseen. Kamppailulajeissa kuristus on submissiotekniikka eli tekniikka jonka tarkoitus on saada vastustaja luovuttamaan. Kun ottelija kokee että hän ei kykene pakenemaan kuristuksesta, hän taputtaa vastustajaansa luovutuksen merkiksi, jolloin tämän tulee irrottaa ote. 

## Lähteet
Luettelo kansallispäivistä

Tämä on **luettelo valtioiden kansallispäivistä** kansallispäivän mukaan jaoteltuna.

## Lähteet

## Aiheesta muualla
* Kansallispäivät sähköiseen kalenteriin
Hotsi

**Hotsi** on lähinnä Hämeenlinnan alueella esiintyvä ruokalaji. Hotsin nimi juontuu laajemmalti tunnetusta käsitteestä hot dog. Hotsi kuitenkin eroaa tästä rakenteeltaan niin oleellisesti, että se voidaan katsoa omaksi ruokalajikseen.

Aito hotsi valmistetaan keitinpiirakasta ja lenkkimakkarasta. Ainekset jonkin verran vaihtelevat valmistajittain; yleisin resepti lienee höyrykeitetty piirakka ja 1&ndash;2 palaa halkaistua lenkkimakkaraa (tai "suomimakkaraa"). Perinteisesti Hämeenlinnan keskustassa myytyjen hotsien osat valmistettiin grillissä. Hotsin mausteina käytetään tavallisimmin ketsuppia, sinappia, sipulia ja kurkkusalaattia. 

Forssassa nimitystä hotsi käytetään lihapiirakasta, jonka sisällä on kaksi (mielellään täyslihasta tehtyä) nakkia.
## Lähteet
Korvenkylä

**Korvenkylä** on Oulun kaupunginosa. Se sijaitsee Oulun koillispuolella, valtatien 20 ja Ylikiiminkiin johtavan seututien 833 liittymän tuntumassa, noin yhdeksän kilometriä keskustasta Kuusamon suuntaan. Myös Vesalanmäen alue lasketaan kuuluvaksi Korvenkylän kaupunginosaan.

Alueen rakennuskanta on pääasiassa omakotitaloja sekä maataloja, joista vanhimmat on rakennettu 1750-luvulla ja osin 1900-luvun alkupuoliskolla. Kaupunginosan läpi virtaa Kalimeenoja.

## Korpirock
Korvenkylässä on jo useamman vuoden ajan järjestetty Korpirock-musiikkitapahtuma kahdesti vuodessa: kesäkorpirock ja talvikorpirock. Korpirockin järjestäjänä toimii Korvenkylän nuorisoseura.

## Lähteet

## Aiheesta muualla
Eudokia Makrembolitissa

**Eudokia Makrembolitissa** (1021 – 1096) oli Bysantin keisarinna. Eudokia oli Johannes Makrembolitesin tytär. Hän oli naimisissa keisari Konstantinos X:n kanssa, mutta Konstantinoksen kuoltua vuonna 1067 hän meni naimisiin valtaa havittelevan Romanos IV:n kanssa.

Eudokia oli luvannut Konstantinokselle olematta menevänsä uudelleen naimisiin miehensä kuoltua. Kun kävi selväksi ettei valtakunta selviäisi seldžukkien hyökkäyksiltä ilman voimakasta johtajaa, Eudokia meni naimisiin Romanos Diogenesin kanssa. Romanos oli aikaisemmin havitellut kruunua ja odotti kuolemantuomionsa toimeksipanoa kun keisarinna kutsui hänet puheilleen.

Kun Romanos jäi turkkilaisten vangiksi Manzikertin taistelussa, Eudokia luovutti vallan pojalleen Mikael VII:lle. Eudokia vetäytyi luostariin jossa hän kuoli vuonna 1096.
One by One

**One by One** on rockyhtye Foo Fightersin neljäs albumi. Se ilmestyi syksyllä 2002. Levyllä on 11 kappaletta, joista tunnetuimmat ovat *All My Life*, *Low* ja *Times Like These*.

Albumista on tehty kaksi erikoisversiota. Ensimmäisellä on mukana B-puolia ja livetaltiointeja sisältävä bonuslevy, ja toisella muun muassa musiikkivideon kappaleesta *All My Life* sisältävä DVD.

One By One on ensimmäinen albumi missä soittaa Foo Fightersin kitaristi Chris Shiflett. Hän tuli mukaan albumin *[[There Is Nothing Left to Lose]]*n jälkeen ja on nykyäänkin yhtyeen kitaristi.

## Kappaleet

### 2003 bonus-CD

#"Walking a line"
#"Sister Europe" (Psychedelic Furs cover)
#"Danny Says" (Ramones cover - Chris Shiflett päävokaaleissa)
#"Life of Illusion" (Joe Walsh cover - Taylor Hawkins päävokaaleissa)
#"For All The Cows" (Live-esiintyminen The Melkwegissä, Amsterdam, Alankomaat, 29. helmikuuta, 2000)
#"Monkey Wrench" (Live-esiintyminen kappelissa, Melbourne, Australia, 2. helmikuuta, 2000)

## Muusikot

*Dave Grohl &ndash; kitara, laulu
*Chris Siffelett &ndash; kitara
*Nate Mendel &ndash; basso
*Taylor Hawkins &ndash; rummut
*Brian May &ndash; kitara kappaleessa *Tired Of You*

## Arvostelut
*All Music Guide -lehden arvostelu: 
*Rolling Stone -lehden arvostelu: 
*Austin Chronicle -lehden arvostelu: 
*Pitchfork Median arvostelu: 
*Neumu-lehden arvostelu: 
*NME-lehden arvostelu: 
* Desibeli.net: 
* Soundi: 

## Albumin sijoitukset

### Singlet

## Voitot
**Grammy Awards**

## Lähteet

## Aiheesta muualla
*
Iinatti

**Iinatti** on yksi Oulun kaupunginosista, järjestysnumeroltaan 26. Se sijaitsee 7&nbsp;km  Maikkulan suuralueella Oulun keskustan itäpuolella, Oulu–Kontiomäki-rautatien ja valtatien 22 välisellä alueella. Kaupunginosa on saanut nimensä Iinatin maatilasta, jonka Kustaa Pellikka ja hänen perillisensä omistivat vajaan sadan vuoden ajan 1900-luvulla. Muistona tästä on alueella Pellikanpolku-niminen katu.

Pääosin Iinatin rakennuskanta on 1990-luvulla rakennettuja omakotitaloja, joskin osa rakennuksista on peräisin aiemmilta vuosikymmeniltä. Palvelut alueella ovat varsin rajalliset, ja lähin palveluja tarjoava alue onkin Maikkulan suuralueen keskus. Alueella on kuitenkin muun muassa urheilukenttä ja kuntorata. Alueen kulkuyhteydet ovat hyvät. 
## Lähteet

## Aiheesta muualla
The Colour and the Shape

**The Colour and the Shape** on Foo Fightersin toinen studioalbumi. Se ilmestyi vuonna 1997. Albumin julkaisi Capitol ja Roswell records. 

The Colour and the Shape -albumia pidetään Foo Fightesin parhaana albumina, ja se myi hyvin ilmestyessään.
Oikeastaan albumi on virallisesti vasta Foo Fightersin ensimmäinen, koska debyyttialbumi oli enemmänkin Dave Grohlin sooloalbumi. Levyn tunnetuimpia kappaleita ovat *[[Everlong]]*, *[[Monkey Wrench]]* ja *[[My Hero]]*. Albumi nousi ilmestyessään Billboard 200 albumilistan 10. sijalle. Grohl soittaa rumpuja kaikissa muissa kappaleissa paitsi kappaleissa *Doll*, *Up in Arms* ja *My Poor Brain*, joissa rummuissa on William Goldsmith, vaikka yleisen luulon mukaan Taylor Hawkins soittaa muissa kappaleissa, mutta hän tuli yhtyeeseen vasta albumin äänittämisen jälkeen. The Colour and the Shape on myös ainoa albumi, jossa kitaraa soittaa Pat Smear, joka vaikutti myös grunge-yhtye Nirvanassa vuosina 1993-1994. Kesäkuussa vuonna 2007 albumista julkaistiin tuplapainos, joka sisältää levyn alkuperäisten kappaleiden lisäksi muutaman coverin ja pari yhtyeen omaa kappaletta.

## Kappaleet

## Arvostelut

*All Music Guide lehden arvostelu: 
*Rolling Stone lehden arvostelu: 

## Albumin sijoitukset

### Singlet

## Muusikot

*Dave Grohl: Kitara, Laulu, Rummut
*Nate Mendel: Basso
*Pat Smear: Kitara
*William Goldsmith: Rummut (Kappaleilla *Doll*, *Up in Arms* ja *My Poor Brain*)
*Taylor Hawkins – Rummut bonuskappaleilla: "Requiem", "Drive Me Wild" ja "Baker Street"

## Lähteet
Yllätysten yö

__NOTOC__
**Yllätysten yö** on Matti Nykäsen vuonna 1992 julkaistu esikoisalbumi. Albumia myytiin kultalevyn verran eli yli 25&nbsp;000 kappaletta. Albumilistalla levy oli kahdeksan viikkoa ja nousi parhaimmillaan sijalle 16.

Albumin tunnetuimpia kappaleita ovat muun muassa "V-tyyli", "Samaa nauhaa", "Pidä varas" ja "Vain mäkimies voi tietää sen".

Albumista julkaistiin remasteroitu uusintapainos toisen studioalbumin *[[Samurai (albumi)|Samurain]]* kanssa vuonna 2006. 

## Kappaleet
#Topless (alkuperäinen kappale: Crazy) *(Nicholas Barry Chinn - Michael Donald Chapman / suom. san. [[Vexi Salmi]] - Guzetti - [[Jussi Niemi|J. Niemi]] / sov. J. Niemi - [[Risto Närhi|R. Närhi]])* - 3.02
#Samaa nauhaa *(säv. J. Niemi / san. V. Majakoski / sov. J. Niemi - R. Närhi)* - 3.06
#V-tyyli *(säv. ja sov. O. Heater / san. Guzetti )* - 3.35
#Mennään tanssimaan *(säv. V. Huttunen / san. V. Majakoski / sov. V. Huttunen - J. Niemi - R. Närhi)* - 2.30
#Yllätysten yö *(säv. J. Niemi / san. Ensio Käämi / sov. J. Niemi - R. Närhi)* - 2.55
#Kingi *(säv. ja sov. J. Niemi - R. Närhi / san. J. Niemi)* - 2.12
#Pidä varas *(säv. V. Leninki / san. V. Majakoski / sov. V. Leninki - O. Heater)* - 3.22
#Jos sä haluut *(säv. V. Huttunen / san. V. Majakoski / sov. V. Huttunen - J. Niemi - R. Närhi)* - 2.45
#Vain mäkimies voi tietää sen *(säv. ja sov. O. Heater / san. V. Majakoski)* - 4.15

## Muusikot
* Matti Nykänen &ndash; laulu
* Jussi Niemi &ndash; kitara, laulu
* Samu Nummela &ndash; basso, laulu
* Jani Juvonen &ndash; rummut

## Tuotanto
*Tuottaja ja kustantaja: Sallap Ky
*Äänitys ja miksaus: Studio Kaktus Oy / J. Niemi ja R. Närhi
*Kansi: Theodor Wickman
*Masterointi: Pauli Saastamoinen, Finnvox
*Markkinointi ja jakelu: Audiovox Records Oy

## Lähteet
There Is Nothing Left to Lose

**There Is Nothing Left to Lose** on Foo Fighters -yhtyeen kolmas kokopitkä studioalbumi. Se ilmestyi vuonna 1999. Levyllä on 11 kappaletta, joista tunnetuin on ”Learn to Fly”. Kappaleesta tehtiin myös musiikkivideo. Levyn kahdeksas raita ”Next Year” toimi yhdysvaltalaisen *[[Ed (televisiosarja)|Ed]]*-televisiosarjan tunnusmusiikkina sen ensimmäisellä tuotantokaudella. *There Is Nothing Left to Lose* on ainoa levy, jossa Foo Fightersissa on vain kolme henkilöä soittamassa.

## Kappaleet

## Arvostelut

*All Music Guide lehden arvostelu: 
*Rolling Stone lehden arvostelu: 
*Sputnikmusic lehden arvostelu: 
* Soundi: 

## Albumin sijoitukset

### Singlet

## Voitot
**Grammy Awards**

## Soittajat
* Dave Grohl – laulu, kitara
* Nate Mendel – basso
* Taylor Hawkins – rummut

## Lähteet
Heksametyleenitriperoksididiamiini

**HMTD (heksametyleenitriperoksididiamiini)** N(CH2-O-O-CH2)3N on tyypiltään aloiteräjähde, jota käytetään usein kotitekoisissa ns. lannoitepommeissa. Aine on epävakaata samaan tapaan kuin nitroglyseroli, joten se on herkkää kitkalle, iskuille, lämmölle ja liekille. Se myös reagoi helposti monien aineiden (esimerkiksi metallien) kanssa räjähtäen reaktion tuloksena.

Aine on myös herkkä ultraviolettisäteille. HMTD ei ole lainkaan yhtä turvallinen kuin kiinteät nallit, mutta turvallisempi kuin asetoniperoksidi AP. HMTD:n räjähdysnopeus on 4&nbsp;511&nbsp;m/s tiheydellä 0,88 g/cm³ ja 5&nbsp;100&nbsp;m/s tiheydellä 1,10 g/cm³.

## Katso myös
*Asetoniperoksidi
*Lannoitepommi

## Lähteet
ANFO

**ANFO** (*ammonium nitrate-fuel oil explosive*) on räjähdysaine, joka valmistetaan rakeistetun ammoniumnitraatin ja polttoöljyn seoksesta. Polttoöljyä seoksessa on 5,5 - 6%. ANFO luetaan niin kutsuttuihin varmuusräjähdysaineisiin. Se on alhaisen hintansa takia suurien massalouhintojen perusräjähdysaine. Yhdysvalloissa 98 % teollisuuden käyttämistä räjähdysaineista oli ANFOa.

OY Forcit AB valmisti Suomessa ANFOa aiemmin kauppanimellä *ammoniitti*. Siitä on sittemmin  kehitetty useita eri käyttötarkoituksiin soveltuvia anfoja: Pito-Anfo (1980), Anfo 800 (1986), Ahti-Anfo (1991), Anfo 600 (1992) sekä Anfo 400 (1992). Helmikuussa 2012 Turvallisuus- ja kemikaalivirasto (Tukes) myönsi luvan anfon valmistukseen myös Kiuruvedellä sijaitsevalle Pyylahti Oy:lle. Pyylahti valmistaa sekä säkkianfoa, että patruunoitua anfoa tuotenimillä Pyy-anfo, Lahti-anfo ja Patruuna-anfo.

## Valmistus
ANFOa saa joko valmiiksi sekoitettuna tai esimerkiksi kaivoskäytössä anfoa voidaan sekoittaa itse paikalla. Tällöin tarvitaan kuitenkin ammoniumnitraatin ja polttoöljyn lisäksi erillinen väriaine (punainen) polttoöljyn tasaisen sekoittumisen toteamiseksi. Anfon työmaalla tapahtuvaan valmistamiseen vaaditaan Suomessa ylipanostajan pätevyyskirja.

## Ominaisuudet
Koska ANFO ei ole täysin nalliherkkää, käytetään pohjapanoksena ja samalla räjähdyksen varmistamiseksi yleensä dynamiittia, Kemix A:ta tai Pendexiä, nykyiseltä tuotenimeltä Redex.

ANFO pilaantuu kosteissa olosuhteissa, minkä takia sitä voidaan käyttää ainoastaan kuiviin tai kuiviksi puhallettuihin reikiin.
Tästä syystä emulsioräjähdysaineet, kuten pumpattava emulsioräjähdysaine Kemiitti, ovat saavuttaneet suosiota.

Asutulla alueella saa käyttää vain Patruuna-Anfoa.

## Laiton käyttö
ANFOn valmistuksen helppouden vuoksi sitä on käytetty runsaasti terroritekojen yhteydessä; muun muassa tamilitiikerit (Associaded Pressin mukaan) suosivat sitä. Sitä käytettiin myös Oklahoma Cityn pommi-iskussa vuonna 1995, sekä Oslon pommi-iskussa 2011.

## Katso myös
*Kaksikomponenttiräjähde

## Lähteet
Julian Glover

**Julian Wyatt Glover** (s. 27. maaliskuuta 1935) on brittiläinen näyttelijä. 

## Tausta
Julian Glover syntyi Lontoossa. Hänen isänsä Gordon Glover oli BBC:n radiotuottaja ja äitinsä Honor Wyatt BBC:n toimittaja. Julian Glover opiskeli näyttelijäksi teatterissa.

## Ura
Glover esiintyi 1960-luvulla ja myöhemmin 1970-luvulla useita kertoja brittiläisissä televisiosarjoissa, kuten *[[Doctor Who]]ssa*. 1980-luvulla hän esitti monissa tunnetuissa amerikkalaisissa elokuvissa roistoa. Merkittävimpiä nisitä olivat kenraali Veers elokuvassa *[[Imperiumin vastaisku]]*, Aris Kristatos elokuvassa *[[Erittäin salainen]]* ja Walter Donovan elokuvassa *[[Indiana Jones ja viimeinen ristiretki]]*. Elokuvassa *[[Kuningas Ralph]]* (1991) Glover esitti kuvitteellista Suomen kuningasta Gustavia. HBO:n fantasiasarjassa *[[Game of Thrones]]* Glover näytteli vuosina 2011–2016 suurmestari Pycelleä.

Glover on myös arvostettu teatterinäyttelijä ja esiintynyt muun muassa Royal Shakespeare Companyssa.

## Aiheesta muualla

* 
*
Team17

**Team17** on brittiläinen pelitalo, joka perustettiin joulukuussa 1990 **17Bit Softwaren** perustalle. Team17 on erityisesti tunnettu *[[Worms (pelisarja)|Worms]]*-pelisarjasta sekä peleistä kuten *[[Stunt GP]]* ja *[[Alien Breed]]*. Alun perin Team17 julkaisi pelejä lähinnä Amigalle. Nykyisin alustoina ovat myös PC, Xbox, Playstation 3, iPhone ja Facebook.

## Pelit

* *[[Miami Chase]]* (1990)
* *[[Alien Breed]]* (1991)
* *[[Cardiaxx]]* (1991)
* *[[Full Contact]]* (1991)
* *[[Marbles (videopeli)|Marbles]]* (1991)
* *[[Alien Breed: Special Edition]]* (1992)
* *[[Apidya]]* (1992)
* *[[Assassin (videopeli)|Assassin]]* (1992)
* *[[Project-X (videopeli)|Project-X]]* (1992)
* *[[Alien Breed II: The Horror Continues]]* (1993)
* *[[Body Blows]]* (1993)
* *[[Body Blows Galactic]]* (1993)
* *[[F17 Challenge]]* (1993)
* *[[Overdrive]]* (1993)
* *[[Silverball]]* (1993)
* *[[Superfrog]]* (1993)
* *[[Qwak]]* (1993)
* *[[Alien Breed: Tower Assault]]* (1994)
* *[[Arcade Pool]]* (1994)
* *[[Super Stardust]]* (1994)
* *[[Ultimate Body Blows]]* (1994)
* *[[Alien Breed 3D]]* (1995)
* *[[Arcade Snooker]]* (1995)
* **' (1995)
* **' (1995)
* *[[Worms (videopeli)|Worms]]* (1995)
* *[[Alien Breed 3D II: The Killing Grounds]]* (1996)
* *[[The Speris Legacy]]* (1996)
* *[[World Rally Fever]]* (1996)
* *[[X2 (videopeli)|X2]]* (1997)
* *[[Worms 2]]* (1997)
* **' (1997)
* ''[[Addiction Pinball]]'' (1998)
* **' (1998)
* *[[The Full Wormage]]* (1998)
* *[[Phoenix (1999 video game)|Phoenix]]* (1999)
* *[[Pinball Madness 2]]* (1999)
* *[[Worms Armageddon]]* (1999)
* *[[Onlineworms]]* (2001)
* *[[Stunt GP]]* (2001)
* *[[Worms World Party]]* (2001)
* *[[Worms Blast]]* (2002)
* *[[Worms 3D]]* (2003)
* *[[Worms Forts: Under Siege]]* (2004)
* *[[Worms Golf]]* (2004)
* *[[Worms 4: Mayhem]]* (2005)
* *[[Army Men: Major Malfunction]]* (2006)
* *[[Lemmings (vuoden 2006 videopeli)|Lemmings]]* (2006)
* **' (2006)
* ''[[Worms (vuoden 2007 videopeli)|Worms]]'' (2007)
* **' (2007)
* **' (2008)
* ''[[Worms 2: Armageddon]]'' (2009)
* ''[[Leisure Suit Larry: Box Office Bust]]'' (2009)
* ''[[Alien Breed Evolution]]'' (2010)
* ''[[Alien Breed 2: Assault]]'' (2010)
* ''[[Alien Breed: Impact]]'' (2010)
* **' (2010)
* *[[Alien Breed 3: Descent]]* (2011)
* *[[Worms Crazy Golf]]* (2011)
* *[[Worms Reloaded]]* (2011)
* *[[Worms Ultimate Mayhem]]* (2011)
* *[[Worms Revolution]]* (2012)
* *[[Superfrog|Superfrog HD]]* (2013)
* *[[Worms 3]]* (2013)
* *[[Worms Clan Wars]]* (2013)
* *[[Flockers]]* (2014)
* *[[Light]]* (2014)
* *[[Worms Battlegrounds]]* (2014)
* *[[The Escapists]]* (2014)
* *[[Beyond Eyes]]* (2015)
* *[[Worms 4 (Mobile)]]* (2015)
* *[[The Escapists: The Walking Dead]]* (2015)
* *[[Overcooked]]* (2016)
* *[[Sheltered]]* (2016)
* *[[Worms W.M.D]]* (2016)
* *[[Yooka-Laylee]]* (2017)
* *[[The Escapists 2]]* (2017)
* *[[Way to the Woods]]* (TBA)

## Lähteet

## Aiheesta muualla
* Virallinen sivusto
* Profiili MobyGamesissä
Krasnodar

**Krasnodar** ( []) on kaupunki Venäjällä Kaukasian pohjoisosassa Itä-Euroopassa Kubanjoen varrella. Krasnodar on Krasnodarin aluepiirin hallinnollinen keskus.

## Historia

Krasnodar on perustettu vuonna 1793 ja se oli alkujaan Kubanin kasakoiden keskuspaikkana. Kaupungin nimenä oli vuoteen 1920 asti *Jekaterinodar*. Siitä tuli Adygeiden autonomisen alueen pääkaupunki 1922. Vuonna 1936 Adygeiden autonomisen alueen rajoja muutettiin siten että Krasnodar ei enää kuulunut siihen. Toisessa maailmansodassa Krasnodar oli Saksan hallussa 1942–1943.

## Asukasluvun kehitys

## Talous ja liikenne

Krasnodarissa on öljynjalostus-, kone-, nahka- ja elintarviketeollisuutta. Kaupunki on tärkeä rautatieristeys, jonka nimi on (Krasnodar I). Sieltä on junayhteyksiä eri puolille Venäjää sekä Ukrainaan ja Valko-Venäjälle. Krasnodarissa on myös jokisatama ja merkittävä lentoasema. Kaupungin joukkoliikennettä hoidetaan linja-autoilla, johdinautoilla ja raitiovaunuilla.

## Koulut

Krasnodarissa on yliopisto sekä lääketieteellinen-, maatalous- ja kasvatustieteellinen opisto. 

## Lähteet

## Aiheesta muualla
C-3

**C-3** (Composition C-3) on toisen maailmansodan aikana Yhdysvaltain armeijan kehittämä muoviräjähde (PBX). C-3 on tehokas räjähde, mutta kylmässä se muuttuu liian hauraaksi, joten sen korvasi myöhemmin C-4. C-3:n ainesosat ovat: 77&nbsp;% RDX, 4&nbsp;% TNT 3&nbsp;% tetryyli ja 1&nbsp;% nitroselluloosa sekä 10&nbsp;% DNT (dinitrotolueeni) ja 5&nbsp;% MNT (mononitrotolueeni). DNT ja MNT ovat öljymäisiä räjähdysaineita ja mahdollistavat C-3:n muovailtavuuden.

C-3:n sulamispiste on 68&nbsp;°C ja se liukenee asetoniin. Sen räjähdysnopeus on lähes 8&nbsp;000&nbsp;m/s ja on väriltään vaaleanruskea.

C-3 vastaa räjähdysteholtaan suunnilleen C-4:ää. C-3 ja C-4 eroavat toisistaan lähinnä värinsä ja herkkyytensä osalta.
## Lähteet
* GlobalSecurity.org: Explosives
Sulo Kolkka (sotilashahmo)

**Sulo Kolkka** oli ilmeisesti kuvitteellinen suomalainen sotilas ja tarkka-ampuja talvisodassa. Kolkasta kerrotaan tarinoita poikkeuksellisen menestyneenä tarkka-ampujana. Hänen tietojaan ei kuitenkaan löydy Puolustusvoimien arkistoista tai aikakauden lehdistä. Kysymyksessä on ilmeisesti urbaani legenda, jonka hahmo on saanut piirteitä tarkka-ampuja Simo Häyhältä ja nimensä TK-mies Sulo Kolkalta.

## Kolkan saavutukset legendan mukaan
Kolkan kerrotaan ampuneen talvisodan 105 päivän aikana yli 400 vihollisen sotilasta. Hän käytti Mosin-Nagant-kivääriä avotähtäimellä. Hän vei sodan usein venäläisten takalinjoihin jossa aiheutti paljon pelkoa ja turhautumista. Kolkan kerrotaan olleen kiinnostunut myös konepistooleista, ja ampuneen kaikkiaan noin 200 venäläistä konepistoolilla. Useat venäläiset tarkka-ampujat yrittivät tappaa Kolkkaa, mutta kaikki epäonnistuivat. Hänen kerrotaan surmanneen vihollisen tarkka-ampujan avotähtäimellä varustetulla kiväärillä 500 metrin päästä, yhdellä yksittäisellä laukauksella päivien takaa-ajon jälkeen.

## Arveluja legendan synnystä
Suomen Puolustusvoimat eivät tunne Sulo Kolkka -nimistä, maineikasta tarkka-ampujaa lainkaan. Hahmosta ei myöskään löydy esimerkiksi propagandatarkoituksessa otettuja valokuvia tai artikkeleita talvi- tai jatkosodan ajalta, joka on sinänsä outoa mikäli kyseessä oli yli 400 osumaa saavuttanut tarkka-ampuja. Viittaukset Kolkkaan ovat hyvin vähäisiä verrattuna tarkka-ampuja Simo Häyhään; Kolkasta ei juuri löydy mainintoja suomalaisessa sotakirjallisuudessa. Tarkka-ampuja Kolkan tarinassa on kuitenkin hämmästyttävän paljon yhtäläisyyksiä Simo Häyhän sotakokemuksiin. 

Eräs selitys Sulo Kolkan tarinan syntymiseen voinee olla sekaannus nimissä. Maineikas toimittaja Sulo "Simeoni" Kolkka toimi sotien aikana TK-miehenä, uutisoiden muun muassa tarkka-ampuja Simo Häyhän toiminnasta niin kotimaahan kuin ulkomaalaisille toimittajillekin. Saattaa olla, että joku ulkomaalainen toimittaja sekoitti, kenties kielivaikeuksien takia, tarinan kertojan toimittaja Kolkan ja tarinan päähenkilö tarkka-ampuja Häyhän nimet. Tämän seurauksena *tarkka-ampuja Sulo Kolkka* on ajan mittaan alkanut elää omaa elämäänsä urbaanilegendana. 

## Lähteet
* 
* Gunwriters
*
ANNM

**ANNM** on seosräjähde, jossa on ammoniumnitraattia sekä nitrometaania. Aine on sama kuin ANFO paitsi polttoöljy on korvattu nitrometaanilla. Kuten ANFO, myös ANNM tarvitsee aloituspanoksen; esimerkiksi ison nallin tai tavallisemmin pohjapanoksen, räjähtääkseen.
Valtimo (anatomia)

**Valtimo** () on verisuoni, joka kuljettaa verta sydämestä poispäin. Valtimo kuljettaa happea ja ravintoaineita veren mukana kudoksille. Poikkeuksen tekevät keuhkovaltimot, jotka vievät hiilidioksidipitoisen veren keuhkoihin hapettumaan.

Ruumiin päävaltimo on aortta, josta haarautuvat kaikki pienemmät valtimot. Aortta lähtee sydämen vasemmasta kammiosta. Aortta nousee ensin hetken ylöspäin ja sitten kaartaa alas läheltä selkärankaa. Kaaresta lähtee valtimot kohti päätä, kaulaa ja käsiä. Alaspäin kulkiessa aortasta saavat alkunsa kaikki rinnan alueen sisäelinten valtimot. Vatsanseudulla aortta haarautuu kahdeksi osaksi, jotka kuljettavat verta jalkoihin.

Valtimot haarautuvat aina vain pienemmiksi, kunnes päästään pikkuvaltimoihin, jotka kuljettavat verta mikroskooppisiin hiussuoniin. Niiden kautta happi kulkeutuu kudoksiin ja edelleen hiilidioksidi ja aineenvaihdunnan muut tuotteet laskimoihin.

## Valtimon seinämän rakenne

Sisimpänä valtimossa on sisäkalvo (), joka muodostuu endoteelista ja siihen liittyvästä sidekudoksesta. Endoteeli on litteää levyepiteeliä. Sisäkalvon ulkopuolella on keskikalvo (), joka muodostuu lähinnä kimmosyistä ja sileälihassyistä. Suurissa valtimoissa eli paineentasaajavaltimoissa on suhteellisen suuri määrä kimmosäikeitä, kun taas pienemmissä valtimoissa sileälihassyt ovat vallitsevana rakenteena. Paineentasaajavaltimoiden kimmosäikeet tasaavat verenvirtausta. Uloimpana kerroksena valtimossa on sidekudoksinen ulkokalvo (), joka kiinnittää verisuonen ympäristöönsä. Valtimoiden seinämät ovat paksumpia kuin laskimoiden, koska valtimoissa on suurempi verenpaine. Liian ohut seinämä repeytyisi valtimopaineen vaikutuksesta. Lisäksi veri virtaa nopeammin valtimoissa kuin laskimoissa, koska valtimoiden luumen (ontelo) on pienempi.

## Lähteet
PETN

**PETN** eli **pentaerytritolitetranitraatti** (*pentriitti, nitropenta*) on hyvin voimakas räjähdysaine, joka syttyy TNT:tä tai tetryyliä helpommin iskusta, lämmöstä tai kitkasta. PETN:n räjähdysnopeus on 8&nbsp;400&nbsp;m/s. Sen suhteellinen tehokerroin (RE) on 1,66. Tätä räjähdettä käytetään joskus räjäytinten toisena vaiheena joissain maamiinoissa ja kranaateissa sekä räjähtävän tulilangan ytimenä. Pentaeritrytolitetranitraattia käytetään myös muoviräjähteissä. PETN muistuttaa kemialliselta rakenteeltaan nitroglyserolia, joka on räjähdysnopeudeltaan hyvin lähellä PETN:ää.

## Kemia

PETN:in kemiallinen kaava on C5H8N4O12 ja rakennekaava C(CH2ONO2)4. Aineen moolimassa on 316,137&nbsp;g/mol, sulamispiste 138&nbsp;°C, tiheys 1,77&nbsp;g/cm3 (vesi = 1,0&nbsp;g/cm3) ja CAS-numero 78-11-5. Pentaerytritolitetranitraatti ei liukene veteen. Molekyyli on pohjimmiltaan neliarvoisen alkoholin esteri, jossa jokainen hydroksyyliryhmä on esteröitynyt typpihapon kanssa. Pentaerytritolitetranitraattia valmistetaan nitraamalla pentaerytritolia nitraushapolla Lewis-happokatalyytin läsnä ollessa. 

Pentaerytritolitetranitraatti on happitasattu molekyyli, toisin sanoen molekyylin itsensä sisältämä happi riittää polttamaan kaikki sen muut alkuaineet oksideiksi. Tästä syystä pentaerytritolitetranitraatti on hyvin räjähdysherkkää, ja toisin kuin sotilasräjähteet yleensä, räjähtää iskusta. 

## Räjähdysaineena

Räjähdysnopeutensa (8&nbsp;400&nbsp;m/s) ansiosta PETN soveltuu erittäin hyvin räjähtävän tulilangan valmistamiseen. Sillä voidaan yhdistää panoskentän eri panokset toisiinsa esimerkiksi murrostetta valmistettaessa. Pentaerytritolitetranitraattipitoista räjähtävää tulilankaa (*f-cord 10, r-tulilanka*) leikatessa tulee kelaa avata vähintään 20 metriä, jotta koko kela ei onnettomuuden sattuessa räjähdä panostajan vieressä.

Tulilankaa käytettäessä se pitää muotoilla siten, että se ei missään kohtaa tee yli 90 asteen kulmaa, eikä "leikkaa itseään" (eli sama lanka kulkee itsensä päältä). Räjähdysnopeudesta johtuen räjähdys pysähtyy esim. 90 astetta isompaan kulmaan.

## Lääkinnällinen käyttö
Aineella on myös lääkinnällistä käyttöä, esimerkiksi verisuonia laajentavana aineena angina pectoriksen hoidossa.

## Historia
PETN syntetisoitiin ensimmäisen kerran vuonna 1891, kun Tollens ja Wiegand nitrasivat pentaerytritolia. Tuotanto alkoi vuonna 1912, kun Saksan valtio oli patentoinut aineen. Saksan armeija käytti PETN:ää ensimmäisessä maailmansodassa.  

Vuonna 1983 "Maison de France" -talo Berliinissä romahti osittain, kun terroristi Johannes Weinrich räjäytti 24 kiloa PETN:ää.

Joulukuussa 2001 Richard Reid yritti räjäyttää American Airlinesin lennon 63 Pariisista Miamiin kenkään kätketyllä PETN:llä.

Nigerialaismiehellä, joka yritti räjäyttää yhdysvaltalaisen Northwest Airlinesin lentokoneen lennolla 253 25. joulukuuta 2009 on raportoitu olleen mukanaan 80&nbsp;g PETN:iä.

## Lähteet

## Aiheesta muualla

*
*PubChem: Pentaerythritol Tetranitrate 
*ChemBlink: Pentaerythritol tetranitrate
HMX

**HMX**, **oktogeeni** eli **syklotetrametyleenitetranitramiini** on voimakas, mutta iskusta helposti räjähtävä nitroamiini, joka luetaan varsinaisiin räjähdysaineisiin. Se on väritön kiinteä aine. Oktogeeni hajoaa 280 °C:ssa.  Oktogeenin räjähdysnopeus on suhteellisen suuri: 9100 m/s. Aine keksittiin vuonna 1940 kehiteltäessä heksogeenille uutta valmistustapaa. 

HMX:ää on käytetty lukuisissa sotilaallisissa sovelluksissa kuten onteloammuksissa ja ydinaseiden sytyttimissä sekä myös kiinteissä rakettipolttoaineissa. Usein sitä käytetään sekoitettuna TNT:hen tai johonkin muuhun aineeseen räjähdysherkkyyden vähentämiseksi. Tyypillisiä esimerkkejä ovat oktoli (75 prosenttia HMX:ää, 25 prosenttia TNT:tä) ja OKFOL (95 prosenttia HMX:ää, 5 prosenttia vahaa). Oktolia käytetään ontelokranaattien räjähteenä.

Oktogeeni on voimakas räjähde, koska sillä on suuri molekyylipaino ja se on heksogeenin tavoin happitasattu. Sen molekyyli sisältää kahdeksankulmaisessa molekyylissä neljä hiili- ja neljä typpiatomia, joihin jokaiseen liittyy nitroryhmä. Oktogeeni kuuluu voimakkaimpien räjähteiden ryhmään. Siihen kuuluvat myös HNIW ja oktanitrokubaani, jotka kuitenkin ovat HMX:ää voimakkaampia ja vähemmän herkkiä räjähtämään iskusta.

Oktogeenin nimilyhenne HMX juontuu englannin kielen sanoista *High Molecular weight rdX*, *"suurimolekyylipainoinen RDX"*. Brittiläisessä armeijaslangissa kirjaimet merkitsevät *Her Majesty's eXplosive*.
## Lähteet
HNIW

**HNIW** tai **CL-20** on sama kuin 2,4,6,8,10,12-heksaanitroheksa-atsaisowurtsitaani, nitramiiniräjähde, jota pidetään liian epävakaana ja räjähdysherkkänä sotilaskäyttöön, mutta HMX:ään sekoitettuna se on yhtä vakaata kuin HMX.

HNIW kehitettiin Yhdysvaltain laivaston Naval Air Weapons Station China Lake -keskuksessa vuonna 1986. Laivasto on kiinnostunut käyttämään sitä rakettimoottoreissa pienemmän savunmuodostuksen vuoksi, mutta yhdistettä ei ole otettu käyttöön.

CL-20 on valkoista jauhetta. Se alkaa hajoamisen –215&nbsp;°C:n lämpötilassa. Se liukenee asetoniin, estereihin ja eetterihin mutta ei veteen eikä aromaattisiin yhdisteisiin. CL-20:ä valmistetaan nykyisin myös Ranskassa. Sen hinta on yli tuhat euroa kilolta, joten useimmissa sovelluksissa se ei ole varteenotettava vaihtoehto.

## Lähteet
*

### Viitteet

## Aiheesta muualla
*Analysis of CL-20 in Environmental Matrices: Water and Soil
Helmuth von Moltke

**Helmuth Karl Bernhard von Moltke** (26. lokakuuta 1800 Parchim, Mecklenburg-Schwerin – 24. huhtikuuta 1891 Berliini, Saksan keisarikunta) oli preussilainen kreivi ja sotamarsalkka, josta tuli vuonna 1857 Preussin yleisesikunnan päällikkö. Hän johti operaatioita kaikissa Preussin käymissä sodissa 1860- ja 1870-luvuilla, ja osoittautui yhdeksi maailmanhistorian kyvykkäimmistä sotapäälliköistä.

Nuorena Helmuth von Moltke kävi kuusi vuotta kadettikoulua Kööpenhaminassa, kun hänen isänsä asui Tanskaan kuuluneessa Holsteinissa. Hän erosi Tanskan armeijasta 22-vuotiaana ja meni Preussin palvelukseen. Sotapäällikkönä von Moltke käytti operaatioissaan mielikuvitusta ja toteutti ne nopeasti, täsmällisesti ja suunnitelmallisesti. Monia Moltken kehittämiä malleja organisaation hierarkioista opetetaan vielä nykyään, sotakorkeakoulujen lisäksi myös esimerkiksi kauppakorkeakouluissa. Moltken veljenpoika, Helmuth Johannes Ludwig von Moltke, oli Saksan yleisesikunnan päällikkö vuosina 1906&ndash;1914.

Helmuthin pojanpoika, Helmuth James von Moltke, puolestaan vastusti kansallissosialismia, osallistui Hitlerin vastaiseen salaliittoon ja teloitettiin 1945.

## Lähteet

## Aiheesta muualla
Keinotekoinen fotosynteesi

**Keinotekoinen fotosynteesi** tarkoittaa fotosynteesiä jäljittelevää teollista prosessia, jossa auringon energialla syntetisoidaan kemiallisia aineita tai luodaan sähkövirtaa. Fotosynteesin keksimisestä asti on toiveena ollut keinotekoinen kemiallinen prosessi, jossa auringon valoa energialähteenä käyttäen voitaisiin vettä hajottaa vedyksi ja hapeksi. 

Tehokkaiden tietokoneiden ja tietokoneavusteisen kemiallisen ja biologisen mallinnuksen kehittyminen 2000-luvun alkuun mennessä on nopeuttanut alan tutkimusta.

## Aiheesta muualla
*CO2-raportti.fi: Keinotekoinen fotosynteesi lähestyy käytännön sovelluksia